CELEX: 21999A1130(01)
Language: hr
Date: 1999-12-08 00:00:00
Title: Protokol o veterinarskim stvarima o dopuni Sporazuma između Europske zajednice, s jedne strane, i Vlade Danske i Autonomne vlade Farskih otoka, s druge strane

03/Sv. 42
            
            
               HR
            
            
               Službeni list Europske unije
            
            
               17
            
         21999A1130(01)
   
               L 305/26
            
            
               SLUŽBENI LIST EUROPSKE UNIJE
            
         PROTOKOL O VETERINARSKIM STVARIMA
   o dopuni Sporazuma između Europske zajednice, s jedne strane, i Vlade Danske i Autonomne vlade Farskih otoka, s druge strane
   EUROPSKA ZAJEDNICA,
   s jedne strane, i
   VLADA DANSKE I AUTONOMNA VLADA FARSKIH OTOKA,
   s druge strane,
   uzimajući u obzir Sporazum između Europske zajednice, s jedne strane, i Vlade Danske i Autonomne vlade Farskih otoka, s druge strane, potpisan u Bruxellesu 6. prosinca 1996. („Sporazum”),
   podsjećajući na želju o učvršćivanju i proširenju gospodarskih odnosa između Europske zajednice i Farskih otoka i kako bi se osigurao, s dužnim poštovanjem uvjeta poštenog tržišnog natjecanja, usklađeni razvoj trgovine između ugovornih stranaka,
   podsjećajući na obvezivanje stranaka da primjenjuju svoja pravila u veterinarskim stvarima na nediskriminirajući način i da ne uvode nikakve nove mjere koje bi nepropisno ometale promet,
   ponovo potvrđujući svoje obvezivanje na prava i dužnosti utvrđene na temelju Sporazuma o osnivanju Svjetske trgovinske organizacije (WTO) o primjeni sanitarnih i fitosanitarnih mjera,
   u želji da osiguraju da se promet živim životinjama i proizvodima životinjskog podrijetla između Zajednice i Farskih otoka provodi na način koji štiti zdravlje ljudi i životinja,
   
               (1)
            
            
               budući da se, s tim ciljem, takav promet mora provoditi uz poštivanje veterinarskih pravila Zajednice;
            
         
               (2)
            
            
               budući da bi Sporazum trebalo, sukladno tome, dopuniti ovim Protokolom,
            
         SPORAZUMJELE SU SE:
   Članak 1.
   Farski otoci obvezuju se primjenjivati veterinarska pravila Zajednice u vezi s:
   
               I.
            
            
               preventivnim mjerama/prijavom bolesti;
            
         
               II.
            
            
               zdravljem životinja: promet i stavljanje na tržište (osim što se tiče pravila trećih zemalja navedenih u točki VI.);
            
         
               III.
            
            
               zaštitnim mjerama za osiguranje zdravlja životinja za veterinarske proizvode (osim što se tiče pravila trećih zemalja navedenih u točki VI.);
            
         
               IV.
            
            
               zaštitnim mjerama za osiguranje javnog zdravlja: pravila o stavljanju na tržište (osim što se tiče pravila trećih zemalja navedenih u točki VI.);
            
         
               V.
            
            
               hormonima, reziduama, serološkom pretragom krvi (BST), zoonozama, reziduama u životinjama, ljekovitom hranom za životinje;
            
         
               VI.
            
            
               uvozom iz trećih zemalja;
            
         
               VII.
            
            
               inspekcijom, označivanjem životinja, uzajamnom pomoći;
            
         
               VIII.
            
            
               zootehnikom (uključujući odredbe za treće zemlje);
            
         
               IX.
            
            
               dobrobiti životinja;
            
         
               X.
            
            
               institucionalnim stvarima.
            
         Članak 2.
   Zajednički odbor osnovan na temelju članka 31. Sporazuma sastavlja popis veterinarskih odredaba Zajednice koje trebaju primijeniti Farski otoci, te zahtjeve za primjenu tih odredaba.
   U okviru Zajedničkog odbora osniva se veterinarska podgrupa. Ona povremeno provjerava stanje vezano uz zakonodavstvo Zajednice, koje se primjenjuje za Farske otoke. Podgrupa prema potrebi daje Zajedničkom odboru preporuke o izmjeni ili ažuriranju dotičnog zakonodavstva.
   Članak 3.
   Ovaj Protokol je sastavni dio Sporazuma.
   Članak 4.
   Ugovorne stranke potvrđuju ovaj Protokol u skladu sa svojim postupcima. Stupa na snagu prvi dan u mjesecu nakon objave da su ugovorne stranke završile ove postupke.
   Članak 5.
   Ovaj Protokol sastavljen je u dvije kopije na danskom, nizozemskom, engleskom, farskom, francuskom, finskom, njemačkom, grčkom, talijanskom, portugalskom, španjolskom i švedskom jeziku, pri čemu su tekstovi na svim jezicima jednako vjerodostojni.